Dhanbad Transporter Murder Case: चासनाला निवासी सेलकर्मी सह ट्रांसपोर्टर प्रवीण राय की गोली मार कर हत्या करने वाले शूटर बोकारो के रहने वाले हैं. इसे लेकर पुलिस की एक टीम बोकारो में लगातार छापामारी कर रही है. सूत्रों के अनुसार एक शूटर के पकड़े जाने की भी सूचना है, हालांकि पुलिस कुछ बताने से इंकार कर रही है. वहीं, दूसरी ओर इस मामले में नामजद आरोपी जनता मजदूर संघ के नेता धीरज सिंह के भाई धर्मेंद्र सिंह को पुलिस ने बोकारो से हिरासत में ले लिया है.
 बता दें कि हिरासत में लिये गये धीरज सिंह के बहनोई की निशानदेही पर धर्मेंद्र सिंह को पुलिस ने हिरासत में लिया है. इस संबंध में एक पुलिस अधिकारी ने बताया कि घटना को अंजाम देने वाले दोनों शूटर बाहरी हैं. दोनों का चेहरा सीसीटीवी में साफ दिख रहा है, उसी के आधार पर कई लोगों को उठाया जा रहा है, लेकिन अभी तक कुछ सत्यापित नहीं हो पाया है. पुलिस के अनुसार इस मामले में पुलिस को कुछ पुख्ता सबूत मिले हैं और उसी दिशा में पुलिस काम कर रही है. पुलिस धर्मेंद्र सिंह से पूछताछ कर रही है.
 इधर, सिंदरी डीएसपी अभिषेक कुमार ने सुदामडीह थाना में पुलिस अंचल के थानों के प्रभारियों के साथ बैठक की. इस दौरान डीएसपी ने तीन टीमों का गठन किया है. तीनों टीम पश्चिम बंगाल, बिहार व झारखंड के विभिन्न इलाकों में छापेमारी के लिए रवाना हो गयी है. वहीं दूसरी ओर इलाके में चर्चा है कि किसी पांडेय ने शूटरों को बुलाने में आर्थिक मदद की है. पुलिस भी इस एंगल को देख रही है.
 अपराधियों की गोली से घायल होटल संचालक राजकिशोर सिंह का ऑपरेशन रांची के एक अस्पताल में गुरुवार की देर रात हुआ. घायल राजकिशोर सिंह के पुत्र अंकित ने बताया कि डॉक्टर ने बताया कि गोली किडनी के पास फंस गयी थी, पर अब स्थिति खतरे से बाहर है.
 कोल ट्रांसपोर्टर प्रवीण राय की हत्या में निरसा एसडीपीओ पीतांबर सिंह खरवार, धनबाद डीएसपी, पाथरडीह इंस्पेक्टर सुभाष सिंह व निरसा थाना प्रभारी सह इंस्पेक्टर दिलीप यादव के नेतृत्व में गठित टीम ने निरसा थाना क्षेत्र के पीठाकियारी के आसपास के इलाके से राहुल नामक एक युवक को हिरासत में लिया है. उससे पूछताछ की जा रही है. अन्य तीन युवकों को भी हिरासत में लिया गया है. पुलिस टीम के साथ टेक्निकल सेल के अधिकारी भी मौजूद है. शुक्रवार शाम से पुलिस निरसा में छापेमारी कर रही है. इतना ही नहीं अपराधियों की तलाश में धनबाद की पुलिस टीम, हटिया मोड़, निरसा चौक सहित आसपास के इलाके में सादे लिबास व अलग-अलग टोलियों में अपराधियों पर नजर रख रही है. जिस युवक को हिरासत में लेकर पूछताछ कर रही है, उसका संबंध साइबर अपराध से जुड़ा हुआ है.
 
Dhanbad Transporter Murder Case: चासनाला निवासी सेलकर्मी सह ट्रांसपोर्टर प्रवीण राय की गोली मार कर हत्या करने वाले शूटर बोकारो के रहने वाले हैं. इसे लेकर पुलिस की एक टीम बोकारो में लगातार छापामारी कर रही है. सूत्रों के अनुसार एक शूटर के पकड़े जाने की भी सूचना है, हालांकि पुलिस कुछ बताने से इंकार कर रही है. वहीं, दूसरी ओर इस मामले में नामजद आरोपी जनता मजदूर संघ के नेता धीरज सिंह के भाई धर्मेंद्र सिंह को पुलिस ने बोकारो से हिरासत में ले लिया है. बता दें कि हिरासत में लिये गये धीरज सिंह के बहनोई की निशानदेही पर धर्मेंद्र सिंह को पुलिस ने हिरासत में लिया है. इस संबंध में एक पुलिस अधिकारी ने बताया कि घटना को अंजाम देने वाले दोनों शूटर बाहरी हैं. दोनों का चेहरा सीसीटीवी में साफ दिख रहा है, उसी के आधार पर कई लोगों को उठाया जा रहा है, लेकिन अभी तक कुछ सत्यापित नहीं हो पाया है. पुलिस के अनुसार इस मामले में पुलिस को कुछ पुख्ता सबूत मिले हैं और उसी दिशा में पुलिस काम कर रही है. पुलिस धर्मेंद्र सिंह से पूछताछ कर रही है. इधर, सिंदरी डीएसपी अभिषेक कुमार ने सुदामडीह थाना में पुलिस अंचल के थानों के प्रभारियों के साथ बैठक की. इस दौरान डीएसपी ने तीन टीमों का गठन किया है. तीनों टीम पश्चिम बंगाल, बिहार व झारखंड के विभिन्न इलाकों में छापेमारी के लिए रवाना हो गयी है. वहीं दूसरी ओर इलाके में चर्चा है कि किसी पांडेय ने शूटरों को बुलाने में आर्थिक मदद की है. पुलिस भी इस एंगल को देख रही है. अपराधियों की गोली से घायल होटल संचालक राजकिशोर सिंह का ऑपरेशन रांची के एक अस्पताल में गुरुवार की देर रात हुआ. घायल राजकिशोर सिंह के पुत्र अंकित ने बताया कि डॉक्टर ने बताया कि गोली किडनी के पास फंस गयी थी, पर अब स्थिति खतरे से बाहर है. कोल ट्रांसपोर्टर प्रवीण राय की हत्या में निरसा एसडीपीओ पीतांबर सिंह खरवार, धनबाद डीएसपी, पाथरडीह इंस्पेक्टर सुभाष सिंह व निरसा थाना प्रभारी सह इंस्पेक्टर दिलीप यादव के नेतृत्व में गठित टीम ने निरसा थाना क्षेत्र के पीठाकियारी के आसपास के इलाके से राहुल नामक एक युवक को हिरासत में लिया है. उससे पूछताछ की जा रही है. अन्य तीन युवकों को भी हिरासत में लिया गया है. पुलिस टीम के साथ टेक्निकल सेल के अधिकारी भी मौजूद है. शुक्रवार शाम से पुलिस निरसा में छापेमारी कर रही है. इतना ही नहीं अपराधियों की तलाश में धनबाद की पुलिस टीम, हटिया मोड़, निरसा चौक सहित आसपास के इलाके में सादे लिबास व अलग-अलग टोलियों में अपराधियों पर नजर रख रही है. जिस युवक को हिरासत में लेकर पूछताछ कर रही है, उसका संबंध साइबर अपराध से जुड़ा हुआ है.